Pénzcsinálók - A héten kezdik a mezőgazdasági támogatások utalását
A héten kezdik a mezőgazdasági támogatások utalását
﻿ utolsó frissítés: 17:24 GMT +2, 2019. október 14.
Szerdán éjfél után egy perccel elkezdjük utalni az idei mezőgazdasági támogatás előlegét - közölte hétfőn Petre Daea mezőgazdasági miniszter. Állítása szerint november 1-jéig a gazdák 80 százaléka megkapja pénzét.
A Mezőgazdasági Kifizetési és Intervenciós Ügynökség szerint a területalapú támogatások esetében az előleg a végösszeg 75, a vidékfejlesztési támogatásoknál 85 százalékát teszi ki.
A növénytermesztés területén az egységes területalapú támogatás 102,6082 euró/hektár, a redisztributív támogatás az I. és II. szinten (1 és 5 hektár, illetve 5 és 30 hektár között) 48,7127 euró/ha, a klíma-és környezetkímélő gazdálkodás (zöldítés) esetében 59,3201 euró/ha, a fiatal gazdáknak pedig 31,2477 euro/ha jár.
Az Európai Mezőgazdasági Garanciaalapból az Európai Központi Bank által 2019. szeptember 30-án meghatározott 4,7496 lej/eurós árfolyamon történnek a kifizetések, míg az Európai Mezőgazdasági és Vidékfejlesztési Alap esetében az árfolyam 4,6635 lej/euró, amelyet 2018. december 31-én rögzítettek.
Idén, 2019. május 15-ig - a kérések benyújtási határidejéig - több mint 846.600 kifizetési kérelmet nyújtottak be, összesen 9,7 millió hektárra. Az előző évhez képest a kérelmek száma valamelyest csökkent, ám a mezőgazdasági terület 194.695,83 hektárral nőtt.
Nyitókép: dcnews.ro
támogatásmezőgazdaság